চর অষ্টধর ইউনিয়ন

ভৌগোলিক অবস্থা ✎

৮নং চর অষ্টধর ইউনিয়ন বাংলাদেশের শেরপুর জেলার নকলা উপজেলার একটি ইউনিয়ন।

এটি নকলা উপজেলার আয়তনের দিক থেকে বৃহত্তম ইউনিয়ন এবং উপজেলা সদর থেকে দক্ষিণে অবস্থিত। এই এলাকার মধ্য দিয়ে পুরাতন ব্রহ্মপুত্র নদ প্রবাহিত হয়েছে। ইউনিয়নের পার্শ্ববর্তী এলাকাসমূহ হলো চন্দ্রকোনা, টালকী, পাঠাকাটা, রামভদ্রপুর, অষ্টধার, পিয়ারপুর ও নরুন্দি ইউনিয়ন।

ইউনিয়নটি মূলত নারায়ণখোলা গ্রামের কারণে জেলা ও আশপাশের এলাকায় পরিচিত।

 পেশা ✎ 

 এই ইউনিয়নের বাসিন্দারা মূলত কৃষি, সরকারি ও বেসরকারি চাকরি, এবং ব্যবসার উপর নির্ভর করে জীবিকা নির্বাহ করেন। 

 শিক্ষা ✎ 

 এই ইউনিয়নে আনুমানিক সাক্ষরতার হার ৬০%। এর মধ্যে পুরুষদের সাক্ষরতার হার প্রায় ৬২% এবং নারীদের প্রায় ৫৮%। 

 ইউনিয়নের শিক্ষাপ্রতিষ্ঠানসমূহের মধ্যে রয়েছে— 

 মাধ্যমিক বিদ্যালয়: ৩টি (নারায়ণখোলা উচ্চ বিদ্যালয়, কাজাইকাটা উচ্চ বিদ্যালয়, নারায়ণখোলা পশ্চিম আদর্শ উচ্চ বিদ্যালয়) 

 প্রাথমিক বিদ্যালয়: ১৭টি 

 মাদ্রাসা: ১২টি 

 স্বাস্থ্য ✎ 

 ইউনিয়নে একটি ইউনিয়ন স্বাস্থ্য কমপ্লেক্স এবং কয়েকটি কমিউনিটি ক্লিনিক রয়েছে। 

 যোগাযোগ ব্যবস্থা ✎ 

 স্থানীয় সূত্র অনুযায়ী, এই ইউনিয়নে যোগাযোগ ব্যবস্থা তুলনামূলকভাবে ভালো। ঢাকা থেকে ময়মনসিংহের ফুলপুর বা তারাকান্দা হয়ে নকলা পর্যন্ত বাসে যাতায়াত সম্ভব। এছাড়া, ঢাকা কমলাপুর ও জামালপুর জেলা থেকে রেলপথে পিয়ারপুর রেলস্টেশন পৌঁছে, সেখান থেকে ইঞ্জিনচালিত নৌকায় ব্রহ্মপুত্র নদ পার হয়ে স্বল্প সময়ে ইউনিয়নে আসা যায়। নতুন মহাসড়ক নির্মাণ শেষ হলে ময়মনসিংহের রহমতপুর বাইপাসের মাধ্যমে নারায়ণখোলা সহজে ও কম সময়ে পৌঁছানো সম্ভব হবে। 

 তথ্যসূত্র 

বিষয়শ্রেণী:নকলা উপজেলার ইউনিয়ন